ใช้แผนภูมิอรรถประโยชน์
แผนภูมิอรรถประโยชน์ส่วนใหญ่จะมีอย่างน้อย 3 คอมลันม์ ซึ่งบางครั้งอาจจะมีมากกว่านั้น แต่แบบนี้จะแสดงข้อมูลที่สำคัญมากที่สุด โดยทั่วไปจะเรียงจากซ้ายไปขวา จำไว้ว่าชื่อคอลัมน์อาจจะไม่ได้เป็นแบบนี้เป๊ะๆ เช่น คอลัมน์ "จำนวน" อาจชื่อว่า "จำนวนที่ซื้อมา" "หน่วยที่ซื้อ" หรือ อะไรที่คล้ายๆ กัน สิ่งสำคัญคือข้อมูลที่อยู่ในคอลัมน์ แผนภูมิอรรถประโยชน์เพิ่มแบบ "คลาสสิก" มักจะใช้เพื่อแสดงว่า ขณะที่ผู้บริโภคซื้อสินค้าใดสินค้าหนึ่งมากขึ้น ความปรารถนาที่จะซื้อสินค้าอื่นๆ มากขึ้นก็จะลดลง พูดอีกอย่างคือ ผ่านไปจุดหนึ่ง อรรถประโยชน์เพิ่มของสินค้าที่ซื้อเพิ่มมาแต่ละหน่วยจะเริ่มลดลง สุดท้ายแล้วผู้บริโภคจะเริ่มมีความพึงพอใจโดยรวมน้อยลงกว่าตอนก่อนซื้อสินค้าเพิ่ม จากตัวอย่างแผนภูมิด้านบน แนวโน้มของการลดน้อยถอยลงของผลผลิตเริ่มเกือบจะตั้งแต่เริ่มต้น ตั๋วเทศกาลภาพยนตร์ใบแรกให้ค่าอรรถประโยชน์มาก แต่ตั๋วแต่ละใบหลังจากตั๋วใบแรกก็จะมีค่าอรรถประโยชน์น้อยลงเรื่อยๆ หลังจากซื้อตั๋วไปแล้ว 6 ใน กลายเป็นว่าจริงๆ แล้วตั๋วที่เพิ่มมาแต่ละใบนั้นมีค่าอรรถประโยชน์ที่เป็นลบ ซึ่งลดความพึงพอใจสุทธิ คำอธิบายสำหรับเหตุการณ์นี้ก็คือ หลังจากไปดูมาแล้ว 6 ครั้ง ผู้บริโภคเริ่มจะเบื่อกับการดูภาพยนตร์เรื่องเดิมๆ ซ้ำไปซ้ำมาแล้ว นี่คือจุดที่ราคาสุดท้ายสูงกว่าค่าอรรถประโยชน์เพิ่ม แผนภูมิอรรถประโยชน์เพิ่มทำให้คุณคาดการณ์ว่าผู้บริโภคจะซื้อสินค้ากี่หน่วยได้ง่ายขึ้น แต่นึกไว้ด้วยว่าผู้บริโภคมีแนวโน้มที่จะซื้อสินค้าจนกว่าราคาสุดท้าย (ราคาของสินค้าอีกแค่ 1 หน่วย) สูงกว่าค่าอรรถประโยชน์เพิ่ม ถ้าคุณรู้ว่าราคาสินค้าที่นำมาวิเคราะห์อยู่ที่เท่าไหร่ จุดที่อรรถประโยชน์จะสูงที่สุดก็คือแถวสุดท้ายที่อรรถประโยชน์เพิ่มสูงกว่าต้นทุนเพิ่ม  สมมุติว่าตั๋วในแผนภูมิตัวอย่างราคาใบละ 90 บาท ในกรณีนี้อรรถประโยชน์จะสูงที่สุดเมื่อผู้บริโภคซื้อตั๋ว 4 ใบ ตั๋วใบถัดไปหลังจากนี้จะมีค่าอรรถประโยชน์อยู่ที่ 60 บาท ซึ่งน้อยกว่าต้นทุนเพิ่ม 90 บาท จำไว้ว่าอรรถประโยชน์ไม่จำเป็นต้องสูงสุดเมื่อค่าอรรถประโยชน์เริ่มติดลบเสมอไป มันเป็นไปได้ที่สินค้าจะให้ประโยชน์บางอย่างแก่ผู้บริโภคแม้ว่ามันจะไม่ "คุ้มค่า" เช่น ตั๋วใบที่ 5 ในแผนภูมิข้างบนยังมีค่าอรรถประโยชน์เท่ากับ 60 บาท ซึ่งจะเห็นได้ว่าอรรถประโยชน์เพิ่มไม่ได้ติดลบแต่ก็ยังลดอรรถประโยชน์รวมอยู่ดีเพราะมันไม่คุ้มราคา พอคุณมีคอลัมน์ "หลัก" 3 คอลัมน์ด้านบนแล้ว คุณก็จะได้ข้อมูลที่เป็นตัวเลขของสถานการณ์จำลองที่แผนภูมิวิเคราะห์ได้ง่ายขึ้น ซึ่งจะจริงเป็นพิเศษหากคุณใช้โปรแกรม spreadsheet เช่น Microsoft Excel ที่คิดเลขให้คุณได้ ต่อไปนี้เป็นข้อมูล 2 ประเภทที่คุณอาจจะอยากใส่เพิ่มไว้ทางด้านขวาของ 3 คอมลัน์ด้านบน:  อรรถประโยชน์เฉลี่ย: อรรถประโยชน์รวมในแต่ละแถวที่หารด้วยจำนวนสินค้าที่ถูกซื้อไป  ส่วนเกินผู้บริโภค: อรรถประโยชน์เพิ่มในแต่ละแถวลบต้นทุนเพิ่มของสินค้า ซึ่งแสดงถึง "กำไร" ในแง่ของอรรถประโยชน์ที่ผู้บริโภคได้จากการซื้อสินค้าแต่ละชิ้น ซึ่งเรียกอีกอย่างว่า "ส่วนเกินทางเศรษฐกิจ"
แบ่งคอลัมน์ออกเป็นจำนวน อรรถประโยชน์รวม และอรรถประโชน์เพิ่ม. มองหาแนวโน้มการลดน้อยถอยลงของผลผลิต. หาอรรถประโยชน์สูงสุด. ใช้ข้อมูลในแผนภูมิเพื่อหาข้อมูลเพิ่มเติม.
https://www.wikihow.com/Calculate-Marginal-Utility
Using a Marginal Utility Chart